Titkos telefonvonalakat kapcsoltak ki az FBI-nál
Késve fizetett az FBI, ezért  telefonszolgáltatók kikapcsoltak több vonalat a hivatal irodáiban. Az amerikai igazságügyi minisztérium vizsgálata szerint a megfigyelésre használt vonalak kikapcsolása miatt bizonyítékok is elvesztek. Az FBI igazgató-helyettese viszont azt állítja, mindez nem jelentõs.
Kikapcsolták az amerikai Szövetségi Nyomozó Iroda, az FBI néhány telefonvonalát, mert a hivatal nem egyenlítette ki idõben a számlákat - számolt be egy kormányzati ellenõrzés eredményérõl a BBC. Az igazságügyi minisztérium megállapítása szerint a késedelmes fizetések és az FBI elavult könyvelési rendszere egyes mûveleteket is veszélyetethet.

A jelentés szerint az egyik irodában 66 ezer dolláros kifizetetlen számla halmozódott föl, ezért a vonalat - amit fedett mûveletekhez használtak - kikapcsolta a szolgáltató. A viszgálat során Glenn Fine, az igazságügyi tárca fõfelügyelõje arra a következtetésre jutott, hogy a telefonszámlák  késedelmes teljesítése miatt olyan vonalakat is kikapcsoltak, amelyeket bûnözõk fedett megfigyelésére használtak, így bizonyítékok is elvesztek.

John Miller, az FBI igazgatóhelyettese szerint az érintett vonalak csak néhány alkalommal nem mûködtek, az esetleg elveszett bizonyítékok pedig "nem jelentõsek". Az ellenõrzés egyébként megállapította azt is, hogy egy FBI-alkalmazott 25 ezer dollárral rövidítette meg a hivatalt a fedett telefonszolgáltatások illetéktelen igénybevételével.
vonal telefonvonal FBI igazságügy Amerika